एनआईसी एकेडेमीलाई फुटबल उपाधि
एनआईसी एकेडेमीले दोस्रो वडा अध्यक्ष कप अन्तरविद्यालय फुटबल प्रतियोगिताको उपाधि शुक्रबार जितेको छ ।
काठमाडौँ — एनआईसी एकेडेमीले दोस्रो वडा अध्यक्ष कप अन्तरविद्यालय फुटबल प्रतियोगिताको उपाधि शुक्रबार जितेको छ ।चाबहिल स्पोर्ट्स क्लबको प्राविधिक सहयोगमा चावहिल मैदानमा भएको फाइनलमा एनआईसीले विनायक स्कुललाई ३–० ले पराजित गर्‍यो । एनआईसीका अनिश जोशी, हरिसित परियार र प्रत्युश केसीले १–१ गोल गरे । विजेता एनआईसीले २० हजार र उपविजेता विनायकले १० हजार पुरस्कार प्राप्त गरे ।काठमाडौं महानगरपालिका वडा ७ द्वारा आयोजित प्रतियोगितामा अनिश जोशी उत्कृष्ट खेलाडी, यसुन थापा थापा मगर उत्कृष्ट गोलरक्षक र गौरव खड्का उत्कृष्ट डिफेन्डर घोषित भए । उत्कृष्ट सबै एनआईसीका हुन् ।विजेतालाई आयोजक वडा ७ का अध्यक्ष विमलकुमार होडा, वडा ७ कै पूर्वअध्यक्ष सानुकाजी शाक्यलगायतले पुरस्कृत गरे । 